549.66 REGOLAMENTI DWAR PROGRAMM TA’ AZZJONI DWAR IN-NITRATI L-AVVIŻ LEGALI 321 tal-2011, kif emendat bl-Avviżi Legali 77 tal-2013 u 94 tal-2015. L-AVVIŻ LEGALI 321 tal-2011, kif emendat bl-Avviżi Legali 77 tal-2013 u 94 tal-2015. 1. Titolu u skop. (1) It-titolu ta’ dawn ir-regolamenti hu r-Regolamenti dwar Programm ta’ Azzjoni dwar in-Nitrati. (2) L-iskop ta’ dawn ir-regolamenti hu r-regolamentazzjoni ta’ l-attivitajiet agrikoli f’Malta bil-ħsieb li jitnaqqas it-tniġġis tar-riżorsi tal-ilma naturali minn nitrati b’mod partikolari bl-implimentazzjoni tal-Programm ta’ Azzjoni dwar in-Nitrati u sabiex jiġi żgurat il-konformità mad-Direttiva 91/676/KEE tal-Kunsill dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli. Tifsir. Emendat: A.L.77 tal-2013; A.L.94 tal-2015. 2. F’dawn ir-regolamenti, sakemm ir-rabta tal-kliem ma tkunx teħtieġ xort’oħra: " applikazzjoni fuq l-art " tfisser iż-żjieda ta’ materjali fl-art, permezz tat-tixrid fuq il-wiċċ ta’ l-art, l-injezzjoni fl-art, it-tqegħid taħt il-wiċċ ta’ l-art jew it-taħlit mas-saffi tal-art; "l-Att " tfisser l-Att dwar il-Protezzjoni tal-Ambjent; Kap. 549. Kap. 549. "attività agrikola " tfisser il-produzzjoni, t-trobbija jew it-tkabbir ta’ prodotti agrikoli inkluż il-ħsad, il-ħlib, it-trobbija ta’ l-annimali li żżomm l-annimali għal skopijiet ta’ biedja, jew li żżomm l-art f’kondizzjoni agrikola u ambjentali tajba; "azjenda agrikola " tfisser l-unitajiet ta’ produzzjoni kollha ġestiti minn bidwi; "bidwi" tfisser persuna fiżika jew legali, jew grupp ta’ persuni fiżiċi jew legali responsabbli minn azjenda u li jeżerċita attività agrikola; "bhejjem " tfisser l-annimali miżmuma għall-użu jew għall-profitt; "demel tal-bhejjem " tfisser prodotti ta’ skart mneħħija mill-bhejjem jew taħlita ta’ prodotti taż-żibel u skarti mneħħija mill-bhejjem, anki fil-għamla proċessata; "Dipartiment " tfisser id-Direttorat responsabbli mill-agrikoltura; " Direttur " tfisser id-Direttur tal-Agrikoltura jew kull uffiċjal awtorizzat debitament appuntat minnu; "fertilizzant " tfisser kull sustanza li jkun fiha kompost ta’ nitroġenu li jiġi applikat fuq art sa biex ittejjeb it-tkabbir tal-veġetazzjoni; "fertilizzant inorganiku" jew "fertilizzant kimiku " tfisser kull fertilizzant nitroġenuż li jkunimanifatturat bi proċess industrijali; "fertilizzant organiku " tfisser fertilizzant miksub mid-demel tal-bhejjem jew li jista’ jkun derivat b’xi mod ieħor minn materjal organiku; "ħama " tfisser- (a) ħmieġ, inkluż kull frazzjoni likwida, prodotti minn bhejjem waqt li qegħdin f’tarzna jew bini; jew (b) taħlita li tikkonsisti kompletament minn jew li tkun fiha ħmieġ bħal dan, friex, residwi tal-għalf, ilma tax-xita u ħasil minn bini jew magħlaq użati mill-bhejjem, dung steads jew munzelli tad-demel, bini bil-paletti ta’ livell għoli u strutturi bil-ħita n ħajt weeping jew kull kombinazzjoni ta’ dawn, sakemm ħmieġ bħal dan ikun preżenti, ta’ konsistenza li tippermetti li jiġi pumpjat jew mormija bil-gravità f’kull stadju fil-proċess l-immaniġġar u li jkollha frazzjoni ta’ likwidu akbar minn 70 % u frazzjoni ta’ solidu li hi inqas minn 30 %; "persuna awtorizzata " tfisser persuna debitament awtorizzata mid-Direttur sabiex twettaq spezzjonijiet u funzjonijiet oħra bil-ħsieb li jintlaħqu l-għanijiet ta’ dawn ir-regolamenti; " pjan ta’ fertilizzazzjoni " tfisser pjan imfassal skont ir-regolament 4; " Pjan ta’ Ġestjoni tan-Nutrijenti " tfisser pjan imfassal skond ir-regolament 10; " Programm ta’ Azzjoni dwar in-Nitrati " tfisser il-programm ippubblikat mill-Gvern skond ir-regolamenti 5(b)) u 6 tar-Regolamenti dwar il-Ħarsien tal-Ilma mit-Tniġġis kaġunat b’Nitrati ġejjin mill-Biedja; L.S.549.25 " prodotti agrikoli " tfisser dawk il-prodotti elenkati fl-Anness I tat-Trattat li jistabbilixxi l-Komunità Ewropea, b’eċċezzjoni għall-prodotti tas-sajd, u tinkludi l-qoton; "rekwiżit ta’ nitroġenu " tfisser l-ammont ta’ fertilizzant tan-nitroġenu f’kilogrammi (kg/Ha NO3) li huwa raġonevoli li tapplika fuq l-art f’sena skont ir-rekwiżit ta’ nitroġenu prevedibbli għall-uċuh tar-raba’ li jikbru jew li ser jiġu mkabbra fuq l-art u l-provvista ta’ nitroġenu għall-uċuh tar-raba’ mill-ħamrija u minn sorsi oħra, inkluż in-nitroġenu diġà preżenti fil-ħamrija; "sena " tfisser kull perjodu ta’ tnax-il xahar li jispiċċa fil-31 ta’ Diċembru; "sistema ta’ mifrex fond" tfisser sistema ta’ alloġġ għall-annimali fejn saffi repetuti ta’ tiben, serratura tal-injam jew materjali niexfa oħra simi li jiġu mifruxa biex l-annimali jużaw bħala friex u biex iħamm ġuġofih. Hekk kif il-mifrex jitħammeġ, saffi ġodda ta’ mifrex jiġu kontinwament miżjuda mill-bidwi; " unità ta’ bhejjem " tfisser ammont ta’ bhejjem li jikkwantifika valur inrelazzjoni mal-produzzjoni tad-demel. 3. (1) Dawn ir-regolamenti għandhom japplikaw għall-attivitajiet agrikoli kollha li jsiru f’kull azjenda agrikola f’Malta. (2) Kull azzjoni li tagħmel persuna sabiex tikseb il-konformità ma’ dawn ir-regolamenti m’għandhiex tipprekludi dik il-persuna mill-obbligi tagħha taħt xi regolamenti oħra. (3) Unità ta’ produzzjoni ta’ bovini, majjali, ovini, kaprini u fniek, (li jaqgħu taħt l-Iskeda IIA li jkollhom kontenut ta’ Nitroġenu taħt il-1 %) immaniġjati minn bidwi wieħed li jkollu popolazzjoni ta’ annimali ekwivalenti jew anqas mill-popolazzjonijiet ta’ annimali mniżżlin fit-tabella ta’ Skeda IV imma fi kwalunkwe każ anqas minn 3 unità ta’ bhejjem ikunu eżentati mill-obbligi fir-regolamenti 5, 11, u 12. (4) Unità ta’ produzzjoni ta’ tiġieġ li jbidu u brojlers, (li jaqgħu taħt l-Iskeda IIB li għandhom kontenut ta’ Nitroġenu ’l fuq minn 1 %) immaniġjati minn bidwi wieħed li jkollu popolazzjoni ta’ annimali ekwivalenti jew anqas mill-popolazzjonijiet ta’ annimali mniżżlin fit-tabella ta’ Skeda IV imma fi kwalunkwe każ ekwivalenti għall-unità waħda ikunu eżentati mill-obbligi fir-regolamenti 5, 11 u 12: Iżda fejn id-Direttur għandu raġuni biex jemmenli f’każ partikolari l-immanniġjar effettiv tal-iskart mhuwiex garantitdan ma japplikax. (5) Bdiewa li għandhom nofstomna art agrikola jiġu eżentati mill-obbligi fir-regolamenti 4 u 12: Iżda fejn id-Direttur għandu raġuni biex jemmen li kwalunkwe art agrikola qegħda tiġi użata abbużivament, din ir-restrizzjoni ma tapplikax. 4. Pjan ta’ fertilizzazzjoni. Emendat: A.L.94 tal-2015. (1) Kwalunkwe bidwi responsabbli għal attivitajiet agrikoli li jsiru f’kull azjenda agrikola għandu jipprepara pjan ta’ fertilizzazzjoni, fir-rigward ta’ tali azjenda għal dik is-sena partikolari, li jissodissfa l-kundizzjonijiet li ġejjin: (a) il-pjan ta’ fertilizzazzjoni huwa validu jekk il-pjan tal-uċuħ tar-raba’ ma jkunx mibdul għal perjodu massimu ta’ tlett snin, bdil fl-uċuħ tar-raba’ għandu jiġu kkunsidratu l-pjan ta’ fertilizzazzjoni aġġornat skonthekk matul it-tlett snin; (b) it-test tal-ħamrija li jintuża bħala l-bażi għall-kalkulazzjoni tal-pjan ta’ fertilizzazzjoni għandu jsir kull tlett (3) snin; (ċ) il-pjan ta’ fertilizzazzjoni għandu jkun ikkompilat minn konsulent tekniku kwalifikathekk kif appruvat mid-Direttur li għandu ukoll iżomm reġistru pubbliku ta’ tali persuni li għandu jiġi ppubblikat fuq bażi annwali. Tali konsulent tekniku kwalifikat appruvat għandu: (i) jinnotifika lid-Direttur sal-aħħar ta’ kull sena kalendarja l-intenzjoni tiegħu li jipprovdi tali servizz s-sena ta’ wara; u (ii) jissottometti kopja ta’ kwalunkwe pjanijiet ta’ fertilizzazzjoni ppreparati għall-bidwi l id-Diretturhekk kif ordnat minn żmien għal żmien; (d) il-pjan ta’ fertilizzazzjoni għandu jinżamm fl-azjenda agrikola u jiġi ppreżentat għall-ispezzjoni kif meħtieġ flimkien mat-test tal-ħamrija u l-pjan tal-uċuħ tar-raba’ relattivi. (2) Il-pjan ta’ fertilizzazzjoni meħtieġ skont is-sub regolament (1) għandu jistabbilixxi r-rekwiżit ta’ nitroġenu tal-uċuħ tar-raba’ għal kull tip ta’ kultivazzjoni fuq kull unità ta’ produzzjoni tal-azjenda għal dik is-sena u għandha tistabbilixxi metodi siguri għall-applikazzjoni tal-fertilizzant. (3) Il-pjan ta’ fertilizzazzjoni għandu: (a) jindika l-art maħsuba li ser tiġi miżrugħa; (b) jindika t-tipi ta’ uċuħ tar-raba’ li ser jiġu miżrugħa u x-xahar meta dawn ser jiġu mħawwla; (ċ) jikkalkula l-ammont ottimali ta’ fertilizzant tan-nitroġenu meħtieġ għal kull wiċċ ta’ raba’ f’kull unità ta’ produzzjoni għal dik is-sena, u li tieħu kunsiderazzjoni tar-rekwiżit ta’ nitroġenu għall-uċuħ tar-raba’ u l-ammont ta’ nitroġenu disponibbli fil-ħamrija u mill-ilma, bażat fuq analiżi adegwata tal-ħamrija u tal-ilma; u (d) jinkludi Skeda ta’ Fertilizzazzjoni li tindika t-tipi ta’ fertilizzant u l-ammonti li għandhom jintużaw. (4) Ebda fertilizzant m’għandu jiġi applikat lill-uċuħ tar-raba’ f’dik is-sena qabel ma jiġi mfassal pjan ta’ fertilizzazzjoni sħiħ kif meħtieġ skont dan ir-regolament. (5) Il-pjan tal-uċuħ tar-raba’ għandu jiġi kkompilat irrispettivament jekk il-persuna applikatx jew le. 5. Faċilitajiet għal ħażna tad-demel tal-bhejjem. Emendat: A.L.94 tal-2015. (1) Il-faċilitajiet għal ħażna tad-demel tal-bhejjem għal kull azjenda għandu jkun ta’ kapaċità suffiċjenti sabiex tipprovdi għall-ħażna tad-demel tal-bhejjem prodott f’dik l-azjenda bejn il-15 t’Ottubru ta’ sena partikolari u l-15 ta’ Marzu tas-sena ta’ wara. (2) Il-kapaċità għall-ħażna tad-demel ta’ azjenda għandha tiġi kalkulata billi jitqiesu l-prattiċi tal-biedja li ġejjin: (a) in-numru, tip u l-età tal-annimali preżenti fl-azjenda; (b) il-kwantità ta’ demel tal-bhejjem li jiġi prodott; (ċ) l-iskart solidu li jitneħħa mill-ħama minbarra ħama tal-ħnieżer permezz ta’ separatur tal-ħama; (d) kull ħażna addizzjonali disponibbli barra mill-azjenda, inkluż permezz ta’ xi ftehim ma’ azjenda oħra; (e) kull kuntratt validu illi għandha l-azjenda ma’ impjant tal-ipproċessar tad-demel. (3) Demel tal-bhejjem għandu jiġi maħżunġomanurestorageclamp li tkun koperta u ma tippermettix ċarċir, u li tkun konnessa ma’ fossa. (4) Fosos għandhom ikunu li ma jnixxux, koperti u għandhom ikunu ta’ kapaċità suffiċjenti biex jiġbru l-awrina u ħasil għal mill-inqas ħmis tax-il jum. (5) Fososumanureclamps għandhom jiġu ċċertifikati li ma jnixxux kull ħames snin minn perit bil-warrant, jew wara kull xogħol strutturali fi ħdan l-azjenda jew fil-viċinanza immedjata tagħha. (6) Sistemi ta’ mfierex fondi jistgħu jintużaw għal bovini u kaprini soġġetti għall-approvazzjoni mis-Servizzi Veterinarji. (7) Id-Direttur jista’, fejn huwa jqis xieraq, japprova l-istabbiliment ta’ munzelli komunali għall-istallel taż-żwiemel. 6. Mod tal-ħażna u l-post tad-demel. Emendat: A.L.94 tal-2015. (1) Demel tal-bhejjem jista’ jiġi maħżun fl-għalqa fejn tkun ser issir l-applikazzjoni fuq l-art, soġġett għal limitu massimu ta’ mija u għoxrin ġurnata bejn is-16 ta’ Marzu u l-14 t’Ottubru jekk il-kontenut tal-materjal xott jkun mill-inqas 30 %. (2) Meta jiġi maħżun fl-għalqa, d-demel tal-bhejjem ma jistax jiġi maħżun fl-istess post tal-għalqa f’snin konsekuttivi, u għandu jiġi maħżun f’munzelli kompatti u l-munzelli m’għandhomx jitqiegħdu iżjed viċin minn: (a) 20 m minn korsijiet tal-ilma; jew (b) 30m minn spieri, nixxiegħa jew bir; jew (ċ) 100 m minn spiera użata għall-provvista tal-ilma għall-pubbliku, jew (d) 100 m mill-kosta. (3) Id-demel tal-bhejjem għandu jkun solidu biżżejjed sabiex jiġi merfugħ b’midra jew mgħażqa, u jżomm l-għamla meta applikat fuq wiċċ ċatt. 7. Żmien meta l-applikazzjoni fuq l-art ta’ fertilizzant huwa projbit. Emendat: A.L.94 tal-2015. (1) L-applikazzjoni fuq l-art ta’ fertilizzant organiku f’kull azjenda m’għandhiex tkun permessa mill-15 t’Ottubru ta’ sena partikolari u l-15 ta’ Marzu tas-sena ta’ wara. (2) L-applikazzjoni fuq l-art ta’ fertilizzantinorganiku f’kull azjenda m’għandhiex tkun permessa mill-15 t’Ottubru ta’ sena partikolari u l-15 ta’ Marzu tas-sena ta’ wara: Iżda l-applikazzjoni fuq l-art ta’ fertilizzantinorganiku jista’ jkun permess mid-Direttur fil-każ ta’ rekwiżit ta’ nitroġenu dimostrabbli għall-uċuħ tar-raba’ bejn dawk id-dati, li jiġi avżat lid-Direttur, u li jkun akkumpanjat bil-provi rilevanti: Iżda wkoll li d-Direttur jista’, fejn meqjus minħabba f’ċirkostanzi ġustifikati raġonevoli, jippermetti l-applikazzjoni ta’ fertilizzantinorganiċi matul dan il-perjodu, u għandu javża din id-deċiżjoni fil-Gazzetta: Iżda l-applikazzjoni ta’ fertilizzantinorganiku u organiku għandu jiġi permess f’sistemi magħluqa b’pjattaforma tal-konkrit jekk il-lokazzjoni inkwistjoni tkun konformi mar-rekwiżiti tad-distanza fir-regolament 8(3). 8. Rekwiżiti dwar il-mod ta’ kif jiġu applikati l-fertilizzanti fuq l-art. Emendat: A.L.77 tal-2013; A.L.94 tal-2015. (1) L-applikazzjoni fuq l-art ta’ fertilizzant organiku u inorganiku ma tkunx permessa meta: (a) il-wiċċ tal-art tkun inklinata fi grad ta’ 7 % jew aktar, waqt li jitqiesu fatturi bħal prossimità għal nixxigħat, il-kundizzjoni tal-ħamrija, il-kopertura tal-art u x-xita, jew jekk jkunx hemm riskju sinifikanti ta’ tniġġis tal-ilma; (b) l-art tinsab jew hija f’manjiera li tagħmilha aktar probabbli li fertilizzant tan-nitroġenu jidħol direttament f’medda li minnha jgħaddi l-ilma jew kwalunkwe korp tal-ilma ta’ taħt l-art; jew (ċ) l-art tkun mifqugħa bl-ilma jew mgħarrqa, u din il-projbizzjoni għandha tibqa fis-seħħ sakemm l-art tibqa mifqugħa bl-ilma jew mgħarrqa. (2) L-applikazzjoni ta’ ħama fuq l-art hija projbita. (3 Mingħajr preġudizzju għad-disposizzjonijiet tas-sub regolament (1), fertilizzanti organiċi u inorganiċi ma jkunux applikati: (a) lil kull tipi ta’ xmajjar; (b) inqas minn distanza minima ta’ 5mminnxmajjar naturali; (ċ) inqas minn distanza ta’ 5mminn nixxiegħat, galleries, galleryshafts inqas minn distanza ta’ 5mminn nixxiegħat, galleries, spieri u karatteristiċi karst; (d) inqas minn 30 m ta’ kull spiera li tintuża għall-provvista tal-ilma pubblika; jew (e) inqas minn 100 m mill-kosta. (4) Il-bidwi għandu jiżgura li t-tipi kollha ta’ fertilizzanti inorganiċi u organiċi jkunu mqassmin b’mod uniformi fl-għalqa u li jiġu inkorporati fil-ħamrija kemm jista’ jkun malajr. 9. Limiti tal-applikazzjoni fuq l-art tal-fertilizzanti. Emendat: A.L.94 tal-2015. (1) L-applikazzjoni ta’ fertilizzanti inorganiċi u organiċi għandu jsir skond il-pjan ta’ fertilizzazzjoni u għandha tingħata konsiderazzjoni lill-bilanċ bejn ir-rekwiżiti prevedibbli ta’ nitroġenu tal-uċuħ tar-raba’ u l-provvista ta’ nitroġenu mill-ħamrija u mill-fertilizzazzjoni kif speċifikat fl-Iskeda I. (2) L-ammont ta’ "nitroġenu totali " applikat mid-demel, inkluż ħmieġ prodott mill-annimali nfushom, m’għandux jeċċedi 170 kg Nżett kull sena kif speċifikat fl-Iskedi IIA u IIB. (3) Fertilizzanti inorganiċi u organiċi għandhom jiġu applikati biss ftit qabel ma jinżeraw l-uċuħ tar-raba’ u b’mod li jippermetti l-qsim tal-applikazzjoni ta’ fertilizzanti kull meta dan jkun possibbli. 10. Pjan ta’ Ġestjoni ta’ Nutrijenti. Sostitwit: A.L.94 tal-2015. Azjenda agrikola tad-daqs kontinwu ikbar minnettar u taħt kultivazzjoni msaqqija għandu jkollha Pjan ta’ Ġestjoni ta’ Nutrijentimħejjija skond id-dispożizzjonijiet tal-Iskeda III. 11. Prattiċi ta’ ġestjoni tal-azjendi. Azjendi bl-annimali u l-passaġġi tal-annimali għandhom ikunu koperti fil-ħinijiet kollha kif xieraq. 12. Records ta’ ġestjoni tal-azjendi. (1) Bdiewa għandhom iżommu records adegwati u aġġornati tal-ġestjoni tal-azjendi, u għandhom jagħmluhom disponibbli għall-ispezzjoni mid-Dipartiment meta jintalbu. (2) Records ta’ ġestjoni tal-azjendi għandhom jinkludu l-informazzjoni li ġejja, kif applikabbli: (a) il-bidwi għas-sena kalendarja inkwistjoni; (b) iż-żona totali agrikola inkluż id-daqs u l-post ta’ kull għalqa; (ċ) ir-reġimi tal-ħsadu l-oqsma individwali tagħhom; (d) in-numru ta’ bhejjem miżmuma fl-azjenda, l-ispeċi tagħhom u t-tip, u ż-żmien li nżammu fl-azjenda; (e) il-kapaċità ta’ ħażna tad-demel tal-bhejjem, u fejn applikabbli d-dettalji tal-ħażna mikrija, produzzjoni tad-demel tal-bhejjem, is-separazzjoni tad-demel, id-dettalji ta’ kull ftehim kuntrattwali jew ta’ kiri; (f) il-kwantità ta’ kull tip ta’ fertilizzant mċaqlaq ġo jew barra l-azjenda, l-ammont ta’ kull tip ta’ fertilizzant applikat, il-kontenut nutrittiv tal-fertilizzanti inorganiċi, il-post fejn intuża; (g) id-data tal-moviment ta’ fertilizzant organiku, l-isem u indirizz tad-destinatarju, minjikkonsenja u kull trasportatur terza parti tad-demel. (3) Records ta’ ġestjoni tal-azjenda għal sena partikolari għandhom jiġu kompletati sat-30 t’Ottubru tas-sena ta’ wara u għandhom jinżammu fl-azjenda għal perjodu minimu ta’ ħames snin. 13. Registrazzjoni u taħriġ ta’ nies li jużaw fertilizzanti. (1) Kull persuna li tuża fertilizzanti organiċi jew inorganiċi għandha tkun reġistrata mad-Dipartiment. (2) Kull persuna li tixtieq tagħmel użu minn fertilizzanti organiċi jew inorganiċi għandha tattendikors approvat mid-Direttur dwar l-applikazzjoni fuq l-art ta’ fertilizzanti. (3) Id-Dipartiment għandu jżomm reġistru tal-bdiewa u tal-azjendi ripsettivi li jużaw fertilizzanti u għandhom jippermettu l-użu tal-fertilizzanti lil dawk l-utenti reġistrati li attendew il-kors skond is-sub regolament (2). (4) Kull bejgħ jew kunsinna ta’ fertilizzanti organiċi għandhom ikunu koperti minn irċevuti jew noti tal-kunsinna. 14. Kontroll fuq il-bejgħ u moviment tal-fertilizzanti. Emendat: A.L.94 tal-2015. (1) Kull importatur, distributur u bejjiegħ ta’ fertilizzanti għandu jkun reġistrat mad-Dipartiment. (2) Il-bejgħ jew ċaqliq ta’ demel tal-bhejjem lejn jew minn azjendi għandu jiġu adekwatament imniżżel f’records jinżammu bħala parti mir-Records Il-bejgħ jew ċaqliq ta’ demel tal-bhejjem lejn jew minn azjendi għandu jiġu adekwatament imniżżel f’records u tali records ta’ Ġestjoni tal-Azjenda kif dettaljati fir-regolament 12(2): tali records għandhom jkunu disponibbli għall-ispezzjoni kif neċessarju. (3) Il-bejgħ jew xiri ta’ fertilizzantinorganiku u organiku għandu jiġu adekwatament imniżżel f’records jinżammu bħala parti mir-Records Il-bejgħ jew xiri ta’ fertilizzantinorganiku u organiku għandu jiġu adekwatament imniżżel f’records u tali records ta’ Ġestjoni tal-Azjenda kif dettaljati fir-regolament 12(2); tali records għandhom jkunu disponibbli għall-ispezzjoni kif neċessarju. 15. (1) Id-Dipartiment għandu jkun responsabbli għall-implimentazzjoni sħiħa tal-Programm ta’ Azzjoni dwar in-Nitrati li tifforma is-sustanza ta’ dawn ir-regolamenti. (2) Id-Dipartiment għandu jfassal linjigwida u l-manwali ta’ proċedura rilevanti biex jiżgura inter alia, konformità ma’ dawn ir-regolamenti. (3) Każijiet ta’ ksur ta’ liġi identifikati li għandhom rabta ma’ azjendi ta’ art agrikola għandhom jiġu riferuti lid-Direttorati tas-Saħħa Pubblika u l-Ambjent. 16. Verifiki u konformità. Id-Dipartiment għandu jwettaq dawk il-verifiki amministrattivi meħtieġa, il-ġbir ta’ data, il-verifika tar-records Id-Dipartiment għandu jwettaq dawk il-verifiki amministrattivi meħtieġa, il-ġbir ta’ data u l-kontrolli fuq il-post tal-azjenda sabiex jiżgura konformità ma dawn ir-regolamenti. 17. Spezzjonijiet. (1) Il-bidwi għandu jippermetti lil kull persuna awtorizzata, fil-ħinijiet raġonevoli kollha, għall-fini tal-monitoraġġ tal-implimentazzjoni ta’ dawn ir-regolamenti jew li jevalwa l-effettività tagħhom fit-tnaqqis tat-tniġġis tal-ilma kawżat jew indotti min-nitrati minn sorsi agrikoli u li jevitaw iktar tniġġiż: (a) li jidħlu fuq l-art; (b) li jieħdu kampjuni; (ċ) li jistallaw u jmantnu tagħmir; (d) li jeżaminaw ir-records kollha miżmuma skont dawn ir-regolamenti. (2) Il-bidwi għandu jipprovdi kull għajnuna raġonevoli lil kull persuna awtorizzata li taġixxi skond is-sub regolament (1) u b’mod partikolari għandu: (a) jipproduċi għall-ispezzjoni dak id-dokument jew record skond kif jista’ jkun raġonevolment meħtieġ minn persuna awtorizzata; u (b) fuq it-talba raġonevoli ta’ persuna awtorizzata, jakkumpanja dik il-persuna sabiex tagħmel kull spezzjoni fuq l-art. 18. Database Nazzjonali dwar in-Nitrati. Id-Dipartiment għandu jfassal u jżomm Data base Nazzjonali dwar in-Nitrati li jkun fih l-informazzjoni li ġejja: (a) bdiewa reġistrati li jużaw fertilizzanti; (b) informazzjoni dwar l-azjendi li jappartjenu għall-bdiewa; (ċ) informazzjoni dwar il-bini tal-bhejjem u l-faċilitajiet tal-ħażna fl-azjenda, inkluża r-rabta mad-Data base Nazzjonali tal-Bhejjem; (d) informazzjoni dwar prattiċi dwar il-ġestjoni tal-art; (e) informazzjoni dwar il-pajsaġġ inkluż l-preżenza ta’ fattur i karst u t-topografija naturali, tipi ta’ ħamrija, sorsi u korsijiet tal-ilma; (f) informazzjoni dwar il-bejgħ u ċ-ċaqliq ta’ demel tal-bhejjem; (g) data dwar il-bejgħ u x-xiri tal-fertilizzanti inorganiċi; (h) informazzjoni dwar kontrolli magħmula minn awtoritajiet oħra; (i) riżultati tal-monitoraġġ u kontrolli; (j) lista ta’ konsulenti u esperti tekniċi; (k) lista ta’ trasportaturi tad-demel. 19. Avviż ta’ infurzar. (1) Meta d-Dipartiment jemmen li l-bidwi jkun kiser xi wieħed minn dawn ir-regolamenti, id-Direttur jista’ jagħmel avviż ta’ infurzar fuq dak il-bidwi skond is-sub regolament (2). (2) Avviż ta’ infurzar notifikat lill-bidwi skont is-sub regolament (1) għandu: (a) jitlob il-bidwi sabiex iwettaq dawk ix-xogħlijiet jew sabiex jieħu dawk il-passi lid-Direttur jista’ jistabbilixxi sabiex jirrimedja, jew jipprevjeni l-kontinwazzjoni jew ripetizzjoni tal-ksur li għalih inħareġ l-avviż ta’ infurzar; (b) jiddikjara l-perjodu li fih kull rekwiżit għandu jiġi mħares; u (ċ) jinforma lill-bidwi lil min ikun ġie notifikat ta’ kull dritt ta’ appell taħt dawn ir-regolamenti. (3) Il-perjodu indikat fl-avviż ta’ infurzar għall-konformità ma’ xi rekwiżit għandu jkun perjodu li huwa raġonevoli fiċ-ċirkostanzi u m’għandu fl-ebda każ ikun perjodu ta’ inqas minn tmienja u għoxrin jum. (4) Id-Dipartiment jista’ f’kull ħin: (a) jirtira l-avviż ta’ infurzar; (b) jestendi l-perjodu ta’ konformità ma’ kull rekwiżit tal-avviż ta’ eżekuzzjoni, jew (ċ) jimmodifika l-ħtiġiet tal-avviż ta’ infurzar. 20. Reviżjoni ta’ deċiżjonijiet. Kap. 490. Kull deċiżjoni tad-Dipartiment jew tad-Direttur għandha tkun soġġetta għal reviżjoni mit-Tribunal ta’ Reviżjoni Amministrattiva stabbilit bl-artikolu 5(1) tal-Att dwar il-Ġustizzja Amministrattiva. 20A. Pieni amministrattivi. Miżjud: A.L.77 tal-2013. (1) Meta d-Direttur jkollu tabilħaqq għaliex jifhemli- (a) jkun sar xireat kontra dawn ir-regolamenti minn xi persuna; u (b) filwaqt li jqis il-kondotta preċedenti tal-persuna inkwistjoni, ikun iktar xieraq li tingħata piena taħt dan ir-regolament, huwa jista’ jara li jiġi notifikat a vviż bil-miktub, skont ma hemm fis-sub regolament (2), fl-għamla xierqa lil dik il-persuna. (2) Avviż taħt is-subregolament (1) għandu jispeċifika - (a) id-data u x-xorta tar-reat; (b) sommarju tal-fatti li fuqhom tkun imsejsa l-allegazzjoni li jkunsarreat (li jkun sommarju suffiċjenti biex b’mod kompletu ġust jgħarraf lill-persuna bl-allegazzjoni kontrih); (ċ) kull ħaġa oħra (li ma tkunx dwar xi sejbien ta’ ħtija preċedenti) lid-Direttur jikkunsidra rilevanti biex tkun tista’ tingħta piena; u (d) l-ammont ta’ piena dovutu, meta l-piena dovuta tkun tiddependi fuq xi sejbien ta’ ħija preċedenti, d-data ta’ dak is-sejbien ta’ ħtija u dan it-tagħrif għandu jkun kontrofirmat fuq dikjarazzjoni li ssemmid-disposizzjonijiet ta’ dan ir-regolament. (3) Kull min jiġi notifikat b’avviż taħt is-subregolament (1) jista’, fi żmien tletinġurnata minn meta jirċievi l-avviż, b’avviż bil-miktub f’għamla xierqa li jiġi notifikat li d-Direttur, jitlob li l-proċedimenti għar-rigward tar-reat allegat isiru quddiem il-Qorti, f’liema każ għandhom japplikaw id-disposizzjonijiet li ġejjin: (a) ma jittieħdu ebda proċedimenti oħra taħt dan ir-regolament mid-Direttur; u (b) ebda ħaġa f’dan ir-regolament m’għandha tiftiehem bħala li tipprevjeni l-istituzzjoni ta’ proċedimenti għar-rigward tar-reatallegat jew tas-sejbien ta’ ħtija tal-persuna għar-reat mill-Qorti jew l-impożizzjoni ta’ xi piena jew konfiska taħt dan ir-regolament meta hekk jinsabħati. (4) Kull min ikun ingħatal u avviż taħt is-subregolament (1) u ma jkunx irid li l-proċedimenti għar-rigward tar-reat allegat isiru quddiem il-Qorti jista’ b’avviż bil-miktub li jiġi notifikat li d-Dirett u r- (a) jammettir-reat, u (b) jħallas l-ammont tal-piena l id-Direttur fi żmien tletinġurnata wara li jkun ġie lilu notifikat l-avviż tal-piena jew wara kull perjodu sussegwenti hekk kif id-Direttur jista’ jispeċifika. (5) Meta taħt dan l-artikolu persuna tammettireat, id-Direttur jwaħħal lil dik il-persuna piena ta’ flus għar-rigward tar-reat li tkun tammonta għal wieħed minn tlieta tal-ogħla piena li dik il-persuna kienet kieku teħel li kienet insabet ħatja tar-reat mill-Qorti skont dawn ir-regolamenti. (6) Kap. 12. Kap. 12. Il-piena imposta taħt is-subregolament (5) tkun dovuta bħala dejn ċivi li eżegwibbli mill-Qorti ta’ ġurisdizzjoni ċivili kompetenti favur il-Gvern u d-dikjarazzjoni mill-persuna li tkun weħlet il-piena li tkun tammetti l-akkuża għandha tikkostitwixxi titolu eżekuttiv għall-finijiet tal-artikolu 253 tal-Kodiċi ta’ Organizazzjoni u Proċedura Ċivili bl-istess mod bħal li kieku kienet sentenza tal-Qorti ta’ ġurisdizzjoni ċivili kompetenti. (7) Minkejja kull disposizzjoni oħra ta’ dawn ir-regolamenti jew ta’ xi liġi oħra, meta persuna tammetti liwettqet reat skont dan ir-regolament, ma għandu jsir l-ebda att tal-akkuża fir-rigward ta’ dak ir-reat kontra l-persuna li tkun ammettiet li wettqet dak ir-reat. (8) Meta persuna li tkun ġiet notifikata b’avviż skont is-sub regolament (1) ma tammettix, fi żmien tletinġurnata minn meta tkun ġiet notifikata bl-avviż, li tkun wettqet dak ir-reat, id-Direttur għandu jibda proċeduri legali jew jara li jinbdew proċeduri legali quddiem il-Qorti fir-rigward tar-reat allegat. 21. Reati u penali. (1) Kull persunali- (a) tonqos milli tosserva xi dispożizzjoni ta’ dawn ir-regolamenti jew ta’ xi ordni legali mogħtija bis-saħħa ta’ dawn ir-regolamenti; (b) tonqos milli tikkonforma mal-avviż ta’ infurzar debitament maħruġ skont ir-regolament 19; (ċ) tikser xirestrizzjoni, projbizzjoni, jew ħtieġa imposta minn jew taħt dawn ir-regolamenti; (d) taġixxi bi ksur ta’ xi dispożizzjonijiet ta’ dawn ir-regolamenti; jew (e) tgħin, jew tħajjar, lil xi persuna oħra b’kull mezz, inkluż, b’reklamar, bil-pariri jew bil-flus sabiex tikser id-dispożizzjonijiet ta’ dawn ir-regolamenti jew biex tonqos milli tikkonforma ma’ kull dispożizzjoni bħal din, inkluża kull ordni leġittimament mogħtija skont id-dispożizzjonijiet ta’ dawn ir-regolamenti, jew biex tikser xi restrizzjoni, projbizzjoni, jew ħtieġa imposta minn jew taħt l-imsemmija regolamenti, tkun ħatja ta’ reat kontra dawn ir-regolamenti. (2) Kull persuna misjuba ħatja ta’ reat kontra dawn ir-regolamenti għandha, meta tinsab ħatja, teħel: (a) fil-każ ta’ meta tinsab ħatjal-ewwel darba, multa ta’ mhux inqas minn tmien mitteuro (€ 800) iżda mhux iżjed minn elfu seba’ mitteuro (€ 1,700) għal kull reat individwali; (b) fil-każ ta’ meta tinsabħatjat-tieni darba jew iktar, multa ta’ mhux inqas minnelfejn u ħames mitteuro (€ 2,500) iżda mhux iżjed minn għaxar telefeuro (€ 10,000) jew priġunerija għal żmien ta’ mhux iżjed sentejn, jew dik il-multa u priġunerija flimkien: Iżda kull meta persuna tinstab ħatja ta’ reat taħt dawn ir-regolamenti permezzta ‘vettura, sid dik il-vettura, fejn applikabbli, għandu jinżamm responsabbli bl-istess modugrad: Iżda wkoll il-Qorti għandha tordna lil kull persuna li tkun instabet ħatja ta’ reat kontra dawn ir-regolamenti li tħallas għall-ispejjeż magħmula mill-entitajiet pubbliċi u, jew persuni oħra li jaġixxu għan-nom tagħhom involuti fl-implimentazzjoni ta’ dawn ir-regolamenti u r-restituzzjoni tal-ambjent bħala riżultat ta’ l-imsemmireat, ir-revoka ta’ xi permess jew liċenza u l-konfiska tal-corpus delicti. (3) Il-Qorti għandha tordna lill-ħati sabiex ineħħi l-kawża tar-reat u li jneħħ i kollox li jkun sar mingħajr permess fi żmien suffiċjenti għal dan l-iskop, iżda f’kull każ fi żmien mhux iktar minn tliet xhur mid-data tas-sentenza, li għandha tiġi ffissata mill-Qorti, u, jekk il-ħati jonqos milli jikkonforma ma’ xi ordni fiż-żmien hekk stabbilit, huwa għandu jeħel multa ta’ mhux inqas minn tmienja u ħamsineuro u tlieta u għoxrin ċenteżmu (€ 58.23) u mhux iżjed minn mija usittax-il eurou seba’ u erbgħ in ċenteżmu (€ 116.47), kif il-Qorti tista’ tistabbilixxi, għal kull jum li jkompli n-nuqqas wara li jiskadi l-imsemmi żmien. 22. Applikkabiltà tal-Kodiċi Kriminali. Kap. 9. (1) Id-dispożizzjonijiet tal-artikoli 23 u 30(1) tal-Kodiċi Kriminali għandhom, mutatis mutandis, japplikaw għall-proċeduri, fir-rigward ta’ reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità m’għandha fl-ebda każ tkun ta’ inqas minn sena. (2) Kap.9. Kap. 9. Minkejja d-dispożizzjoni tal-artikolu 370 tal-Kodiċi Kriminali, il-proċedimenti għal reat kontra dawn ir-regolamenti għandhom jittieħdu quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont kif jista’ jkun il-każ, u għandhom isiru skond id-dispożizzjonijiet tal-Kodiċi Kriminali li jirregolaw il-proċedura quddiem il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali l-Avukat Ġenerali għandu dejjem ikollu dritt ta’ appell lill-Qorti tal-Appell Kriminali minn kull sentenza mogħtija mill-Qorti tal-Maġistrati (Malta) jew il-Qorti tal-Maġistrati (Għawdex) fir-rigward ta’ proċedimenti għal xi reat kontra dawn ir-regolamenti.